OpenLLM-France/wikimedia huggingface dataset:
# Erienna udalerria, Grundy konderria

Erienna udalerria Ameriketako Estatu Batuetako Illinois estatuko udalerri bat da, Grundy konderrian. Azken zentsuaren arabera 2.408 biztanle zituen, 21.53 milia karratu (55.8 km$^2$) eremuan.

## Ekonomia

2020ko zentsuaren arabera, Erienna udalerrian 896 etxebizitza zeuden. Per capita diru-sarrerak 39.036 estatubatuar dolar ziren.

## Kanpo estekak

* Datuak: Q5388368
# Erifanis

Erifanis (latinez Eriphanis, antzinako grezieran Ἠριφανίς) poeta grekoa izan zen. Musikaz laguntzen zituen bere obrak eta poesia erotikoa idatzi zuen. Maitasun-kanta mota batek hartu zuen bere izena. Bere poemen lerro bat besterik ez da kontserbatzen, Naukratiseko Ateneok aipatzen duen bakarra:
   μακραὶ δρύες, ὦ Μέναλκα (Altuak dira arteak, oi Menalkas)
Tradizioak Erifanis Menalkasen maitalearekin identifikatu zuen, Saforekin egin zuen bezala. Rodríguez Adradosen iritziz, garai arkaikoan herri lirika monodiko bat egon zen, haren gai nagusia zelarik maitea desagertu eta maitalea minez bilatzen zuena. Erifanis, berak kontatutako pasarteen protagonista izatera pasa izan bazen ere, tradizio bukolikoaren aurrekari bat da.

## Erreferentziak

* ↑ (Gaztelaniaz) Emérita. El Centro 1972 (Noiz kontsultatua: 2021-07-10).
* ↑ Eriphanis a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 49
* ↑ (Gaztelaniaz) Escritoras y pensadoras europeas. ArCiBel Editores 2007 ISBN 978-84-935374-8-7. (Noiz kontsultatua: 2021-07-10).
* ↑ Antonio. «Las encinas de Erífanis» Solienses (Noiz kontsultatua: 2021-07-10).
* ↑ «Erifanis - Inicio - Diccionario Tesauro de Historia Antigua y Mitología» www.tesaurohistoriaymitologia.com (Noiz kontsultatua: 2021-07-10).
* ↑ (Italieraz) Adrados, Francisco Rodríguez. (2007). Origini della lirica greca. L'ERMA di BRETSCHNEIDER ISBN 978-88-8265-435-1. (Noiz kontsultatua: 2021-07-10).
* ↑ (Gaztelaniaz) Comas, Francisco. (1949). El arte de bailar: antaño y ogaño. Fontana y Traverso, impresores (Noiz kontsultatua: 2021-07-10).
* ↑ (Gaztelaniaz) Ruiz Adrados, Francisco. Urbi et orbi. (Noiz kontsultatua: 2021-07-10).
* ↑ (Gaztelaniaz) Grecorromanas : lírica superviviente de la Antigüedad clásica. Austral 2020, 79-81 or. ISBN 978-84-08-22495-2. PMC 1157102003. (Noiz kontsultatua: 2021-07-10).

## Ikus, gainera

* Lirika

## Kanpo estekak

* Datuak: Q11919554
# Erik Balentziaga

Erik Balentziaga Azkue (Zarautz, 1993ko maiatzaren 10a) gipuzkoar eskubaloi jokalaria da, erdiko moduan aritzen dena.
Herriko taldean Zarautz KEn hasi eta 2015ean ASOBAL Ligan SD Teucron debutatu zuen.

## Ibilbidea

* Zarautz KE
* SD Teucro ( -2016)
* Helvetia Anaitasuna (2016-2018)
* Club Balonmano Ciudad de Logroño (2018- )
* Datuak: Q30108508
* Multimedia: Erik Balenciaga / Q30108508
# Erik Berganza

Erik Berganza, izen artistikoa Abereh (Balmaseda, Bizkaia, 1989ko abuztuaren 1a) abeslaria da. Gaur egun, Iruñean (Nafarroa Garaia) bizi da, eta AEKn irakasle aritzen da.

## Bizitza

Besteak beste, Hartzak Blues Band eta Estricalla taldeetan aritu ondoren bakarkako bideari ekin dio eta proiektuari Abereh izena eman dio. Asteburu askotan, Euskal Herriko edozein areto txikitan, haren emanaldiaz gozatzeko aukera egoten da. 2020ko uda bukaeran, adibidez, Geltokik antolatutako SNnatoki zikloan aritu zen.
2021ean, Joan-etorrian diskoaren aurkezpen birarekin jarraitzen du. Onki Xin taldeak kaleratu duen 'Hikikomori' lanean ere kolaboratu du. Abereh,baxua jotzen jarri dute; Fernando Sapo taldekidea da Estricallan, aspaldiko ezaguna, eta Kreuzzberg kanta «rock doinuz jantzi du».
Orkartz (Azpeitia) du areto kutuna. Abeslari bat aukeratu beharko balu, Chris Pureka bakarlaria hautatuko luke.
2022ko uda amaieran argitaratu diren berriei segika, taldeko jardunera ere itzuli da, Estricalla musika taldearen errautsetatik jaio den Bazka taldean baitago. Lehen diskoa ondu dute: 'Basoaren ilunean dantza'. Erik baxu jotzailea da taldean.

## Diskografia

* Zaunka datoz arin (2017, autoekoizpena)
* Logela sessions (2018, autoekoizpena)
* Laino eta belatz artean (2019, Bonberenea Ekintzak)
* Joan-etorrian (2021, Bonberenea Ekintzak) Karlos Osinagaren eskutik.

## Erreferentziak

* ↑ zaunka datoz arin, by abereh. (Noiz kontsultatua: 2017-08-23).
* ↑ «Erik Berganza, Abereh-ri elkarrizketa eta betiko menua» Hala Bedi (Noiz kontsultatua: 2021-12-29).
* ↑ Berria. «Formatu txiki, soinu handi» Berria (Noiz kontsultatua: 2021-09-21).
* ↑ Berria. «Arratsalde akustikoa» Berria (Noiz kontsultatua: 2021-09-21).
* ↑ «Abereh kantautoreak kontzertua emango du gaur Geltokiren SZnatoki zikloan - Iruñea» euskalerriairratia.eus (Noiz kontsultatua: 2020-12-05).
* ↑ Etxenausia, Unai. ««Gustatzen ez zaizkidan gauzei abesten diet»» Berria (Noiz kontsultatua: 2021-12-29).
* ↑ «Erik Berganza 'Abereh' musikariak kontzertua emango du abenduan, Gasteizen» El Correo 2021-11-06 (Noiz kontsultatua: 2021-12-29).
* ↑ Atxikallende, Alex Uriarte. «Garai zailetan, «gau musikaren» sua» Berria (Noiz kontsultatua: 2021-12-29).
* ↑ Musika Zuzenean TB - Hitz Bitan: Abereh. (Noiz kontsultatua: 2020-12-06).
* ↑ «Bazka» www.badok.eus (Noiz kontsultatua: 2022-09-23).
* ↑ SL, TAI GABE DIGITALA. (2022-08-19). ««Ehiztariaren aldean ez, bestaldean kokatu nahi izan dugu lan honetan»» naiz: (Noiz kontsultatua: 2022-09-23).
* ↑ Telleria, Miren Mujika. «Bederatzi dantza, baso ilunean» Berria (Noiz kontsultatua: 2022-09-23).
* ↑ Zaunka datoz arin. (Noiz kontsultatua: 2018-04-11).
* ↑ Logela Sessions. (Noiz kontsultatua: 2018-04-11).
* ↑ «Laino eta belatz artean» www.badok.eus (Noiz kontsultatua: 2019-10-26).
* ↑ «Joan-etorrian» www.badok.eus (Noiz kontsultatua: 2021-09-21).

## Kanpo estekak

* «Abereh» www.badok.eus (Noiz kontsultatua: 2020-12-06).
* Datuak: Q37804669
# Erik Brann

Erik Keith Brann (Pekin, Illinois,1950eko abuztuaren 11 – Los Angeles, 2003ko uztailaren 25a) estatubatuar gitarra-jotzailea izan zen, Iron Butterfly taldeko kidea.
Lau urterekin hasi zen biolina jotzen eta Bostongo Orkestra Sinfonikoaren haur mirarien programan sartu zen. Nerabezaroan rock musikak erakarri zuen gehien, eta gitarra-jotzailea izan zen Paper Fortess eta Iron Butterfly taldeetan. 17 urterekin talde honetan sartu zen Ron Bushy, Lee Dorman eta Doug Ingle musikariekin 1967 eta 1969 bitartean eta arrakasta handietan parte hartu zuen. 1969ko abenduan taldea utzi zuen, haren musika bilakaerarekin ez pozik. Ondoren, taldearekin bildu zen berriro, hainbat alditan. 1970eko hamarkadan Flintwhistle taldearekin jo zuen.

## Diskografia
### Iron Butterfly

* In-A-Gadda-Da-Vida (1968)
* Ball (1969)
* Live (1970)
* Evolution: The Best of Iron Butterfly (1971)
* Star Collection (1973)
* Scorching Beauty (1975)
* Sun and Steel (1976)
* Rare Flight (1988)
* Light & Heavy: The Best of Iron Butterfly (1993)

## Kanpo estekak

* Datuak: Q1153562
* Multimedia: Erik Brann / Q1153562
# Esteban Bilbao

Esteban Bilbao Egia (Bilbo, 1879ko urtarrilaren 11 – Durango, 1970eko irailaren 23a) euskal herritar politikari karlista eskuindarra izan zen. Francoren gobernuaren politikari nagusietako bat izan zen. Berak jarri zituen indarrean frankismoaren garaiko lege asko eta asko.

## Biografia

Deustuko Unibertsitatean ikasi ondoren, gazte-gaztea hasi zen politikan. 25 urte besterik ez zituela, jadanik Bilboko zinegotzia izan zen Alderdi Tradizionalistarekin. 1916an jaimisten laguntzari esker Gipuzkoako diputatu bilakatu zen Madrilgo gorteetan. Senataria (Bizkaia, 1919), eta berriz ere diputatua (Lizarra, 1921) izan zen.
Primo de Riveraren laguntzailerik garrantzitsuenetakoa izan zen, diktaduraren garaian (1923-1930). 1926tik 1930era arte, Bizkaiko Foru Aldundiko diputatu nagusi izan zen. Espainiako II. Errepublikaren garaian Gorteetako diputatu izan zen (Nafarroa, 1933), eta eskuindarren altxamendu eta prestakuntza guztietan hartu zuen parte, isilean pasa bazen ere. Comunión Tradicionalistaren buruzagi bilakatu zen, eta, Sanjurjada eta gero, Lugora erbesteratu zuten.
Gerra Zibilaren hasieran Bilbon zegoen. Errepublikaren aldekoek atxilotu eta Altuna Mendi itsasontzi-espetxera eraman zuten. 1936ko irailaren 25ean, Gurutze Gorriari esker, Francok preso zeukan Bilboko alkate Ernesto Erkorekarekin trukatu zuten. Francok gerra irabazi ondoren, eta lehen gobernua osatu zutelarik, 1939ko abuztuaren 9an Justiziako ministro izendatu zuten.
1943an kargua utzi eta 1965 bitartean Espainiako Gorteetako presidentea izan zen, Antonio Iturmendik ordezkatua izan arte. 1948an Erreinuko Kontseiluko buru egin zuten.

## Idazlea

Hainbat egunkaritarako idatzi zuen: Diario de Navarra, El Fuerista, El Diario Vasco, El Pueblo Vasco, El Correo Español, La Gaceta del Norte, El Pensamiento Navarro eta El Día.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Villanueva, Aurora. (1998). El Carlismo Navarro Durante el Primer Franquismo. San Sebastián de los Reyes: ACTAS SL ISBN ISBN 84-87863-71-X..
* Datuak: Q3753583
* Multimedia: Esteban Bilbao Eguía / Q3753583
# Esteban Echeverría

José Esteban Echeverría Espinosa (Buenos Aires, 1805eko irailaren 2a - Montevideo, Uruguai, 1851ko urtarrilaren 19a) euskal jatorriko argentinar idazlea izan zen, Erromantizismoa Latinoamerikako literaturan sartu zuena. Haren lanik aipagarrienak El matadero kontakizuna eta La cautiva olerkia dira.

## Erreferentziak

* ↑ Esteban Echevarría Espinosa. euskomedia.org (Noiz kontsultatua: 2015-09-15).
* ↑ Esteban Echeverría. cervantesvirtual.com (Noiz kontsultatua: 2015-09-15).
* Datuak: Q188859
* Multimedia: Esteban Echeverría / Q188859
# Esteban Ezkurra

Esteban Ezkurra Arraiza (Etxauri, 1888ko azaroaren 21a-1964ko martxoaren 22a) Nafarroako erreketeen komandantea eta politikaria izan zen. Espainiako Gerra Zibila baino lehen estatu kolpearekin kolaboratu zuen eta, ondoren, Francoren alde altxatu zen.

## Biografia

Elkarte Tradizionalista edo Comunión Tradicionalista alderdiaren militantea, 1918ko abenduaren 30ean, Vicente Jauregirekin batera, Nafarroako Foru Aldundiak deitutako nafar udalen batzar nagusian hartu zuen parte Etxauriren ordezkari bezala; batzarraren helburua Espainiako Gobernuari Foruen erabateko berreskuratzea eskatzeko zen. 1930ean Julia Iñarra Legarraga baztandarrarekin ezkondu zen. Etxauriko alkatea izan zen eta Foru Kontseilu Administratiboaren partaidea izan zen. Espainiako Bigarren Errepublika aldarrikatuta, Ezcurra Euskal Herriarentzako Sortarauaren alde jarri zen baina, azkenik, 1932an aurkako botoa eman zuen. 1931ko irailaren 2an, Nafarroako Federazio Katoliko-Sozialaren lehendakaria izendatu zuten.
1936an, Etxauribarren erreketeen nagusia bezala, haren etxea Emilio Mola jeneralari karlismoaren beste buruekin biltzeko utzi zion. Bilera haietan 1936ko uztailaren 18ko estatu-kolpea prestatu zen. Gerra hasita, abuztuaren 7an Nafarroako erreketeen komandantea izendatu zuten. 1937ko apirilean Gerrako Batzorde Karlistako burua izan zen; bilera hartan Francori Falange Española eta erreketeen arteko batasunari oniritzia emateko telegrama bidali zioten. Hau zen telegramaren testua:
| « | Al felicitar a V. E. por magnífica alocución radiada, reiteramos adhesión entusiasta a Generalísimo Ejércitos Nacionales que encarna virtudes de la raza, espíritu de la nueva España tradicionalista. Ezcurra. | » |
Baina gerra aurrera joan ahala, Ezcurrak frankistekin arazoak izan zituen. Teruelgo guduan Nafarroako soldaduak lehen lerroko oste bezala erabiliak izaten ari ziren; horren aurrean protesta egiteko Nafarroako Dibisioak atzera egitea agindu zuen. Ondorioz, 1938ko otsailean erreketeen agintaritzatik kendu egin zuten.
Falangisten eta karlisten arteko batasuna, bestetik, ez zen aurrera atera. Erreketeentzat falangistak "gorriak" omen ziren, hau da, oso ezkertiarrak.
Fernando Mikelarenaren Sin piedad. Limpieza política en Navarra, 1936. Responsables, colaboradores y ejecutores (Pamiela, 2015) ikerketa lanean Ezkurra ezkertiarren aurka Nafarroan burutu zen errepresioaren arduradun nagusietariko bat bezala aipatua izan da.

## Erreferentziak

* 1 2 .
* Datuak: Q25858032
# Esteban Garijo

Esteban Garijo Pérez (Milagro, 1959ko uztailaren 3a) UPNko politikaria da.
Milagroko udalean 1987an sartu zen, eta 2003tik 2011 arte alkatea izan zen. 2007ko hauteskundeetan gehiengoa berretsi zuen baina 2011koetan kargua utzi zuen. Nafarroako Parlamentuan 1999-2003ko legegintzaldian sartuta, horretan ere jarraitzen du.
# Esteban Belasko

Esteban Belasko (Gasteiz, Araba, 1550 – 1602) eskultorea izan zen. Gasteiz ondoko Zuhatzu herrian bizi zen. Arabako herri askotako elizako erretaulak egin zituen, euskal erromanismoaren eraginpean, eta sagrarioak, kalostrak eta hileta oroigarriak ere egin zituen. Haren erretauletan Juan Antxieta eskultorearen eragina antzematen da. Urterik emankorrenak 1573. eta 1596. urte bitartekoak izan zituen. Obra nagusiak: Arzubiagako santutegia (1573), Gasteizko Gazteluko erretaula nagusia (1577), Santa Klara komentua (1578, gaur egun desagertua), Santakarako erretaula (1578), Arriagako erretaula nagusia, Kristobal Martínez Alegriaren hilobia (1581, Gasteiz), Burguko santutegia (1583) eta Añuako sagrarioa (1596, Burgu).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257284
# Esteban Chaves

Esteban Chaves (Bogota, 1990eko urtarrilaren 17a), txirrindulari profesionala da. Profesionala da 2009. urtetik. Bere urterik onena 2016a izan zen, non bi itzuli handietan podiuma zapaldu zuen eta, gainera monumentu bat irabazi zuen.

## Taldeak

* Colombia es Pasion-Cafe de Colombia (2009-2011).
* Colombia (2012-2013).
* Orica-GreenEDGE (2014-2015) / ORICA-BikeExchange (2016) / ORICA-Scott (2017) / Mitchelton-Scott (2018-2020) / Team BikeExchange (2021).

## Palmaresa

2011
* Etorkizuneko Tourra.
2012
* Burgosko Itzuliko etapa bat.
* Camaioreko Sari Nagusia.
2014
* Californiako Itzuliko etapa bat.
* Suitzako Itzuliko etapa bat.
2015
* Abu Dhabiko Tourra eta etapa bat.
* Espainiako Vueltako bi etapa.
2016
* 2. Italiako Giroan.
* 3. Espainiako Vueltan.
* Emiliako Giroa.
* Lombardiako Giroa.
2017
* 2. Down Under Tourrean
2018
* Herald Sun Tourra eta etapa bat.
2019
* Italiako Giroko etapa bat.
2021
* 3. Argovia Kantonamenduko Sari Nagusian

## Sailkapena lasterketa nagusietan

| Itzuli Handia | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| Italiako Giroa | — | — | — | — | — | — | 55 | 2 | — | 72 | 40 | — | — |
| Frantziako Tourra | — | — | — | — | — | — | — | — | 62 | — | — | 23 | 13 |
| Espainiako Vuelta | — | — | — | — | — | 41 | 5 | 3 | 11 | — | 19 | 29 | |
| Munduko Txapelketa | — | — | — | — | — | 70 | — | — | — | — | 38 | 32 | |
Legenda :
| — | Ez zuen osatu |
| DSK | Deskalifikatua |
| UT | Utzi |

## Kanpo estekak

* Datuak: Q984528
* Multimedia: Esteban Chaves / Q984528
# Esteban Etxebarria

Esteban Etxebarria Olabarrieta (Bilbo, Bizkaia, 1923ko urtarrilaren 16a - 1987ko otsailaren 24a) bizkaitar futbolaria izan zen, aurrelari moduan aritzen zena. Real Madrili 5 gol partida ofizial bakarrean sartu dion futbolari bakarra da.

## Kirol ibilbidea

| Kluba | Urtea(K) |
| Indautxu | 1941-1942 |
| Oviedo | 1942-1951 |
| Gimnástica Torrelavega | 1951-1952 |

## Kanpo estekak

* Datuak: Q16303233
# Esteban García Leoz

Esteban García Leoz (Erriberri, Nafarroa, 1911ko apirilaren 1a - Madril, Espainia, 2009ko irailaren 15a) Nafarroako opera-abeslari tenorra izan zen.

## Biografia

Madrilen egin zituen Kantu ikasketak. 1933. urtean Madrilen hartu zuen bizilekua eta Marina operarekin egin zuen aurkezpena. Txalo ugari jaso zituen Rigoletto, Manon Lescaut, "Sevillako Bizargina", Tosca eta beste opera batzuk kantatuz. Hainbat sari eta omenaldi jaso zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257287
# Europako Defentsa Agentzia

Europako Defentsa Agentzia edota EDA (ingelesez: European Defence Agency edota EDA; frantsesez: Agence européenne de défense edota AED) Europar Batasuneko segurtasun agentzia bat da. Europar Batasuna osatzen duten Estatuen gobernu arteko segurtasun funtzioen koordinazioa eta elkarlana burutzen du, nagusiki beren militar industrien eta defentsa teknologia eta ikerketen hurbilketa eta integrazioaren bitartez.
Danimarka ezik, EDAk gainontzeko Europar Batasuneko estatuen segurtasun funtzioak betetzen ditu, estatu horrek bere burua europar segurtasun politikatik kanpo mantentzea erabaki baitzuen.
2014ko uztailaren 12an sortu zen eta Bruselan egoitza nagusia du.

## Kanpo estekak

* EDAren webgunea
* Datuak: Q1134173
* Multimedia: European Defence Agency / Q1134173
# Europako Banku Zentralaren egoitza

Europako Banku Zentralaren egoitza —Skytower edo sky-tower izenez ere ezaguna— Frankfurt am Mainen (Alemania) dagoen eraikin multzo bat da, 2008ko irailean eraikitzen hasia. Multzo horren osagai dira hor lehendik zegoen Großmarkthalle azoka, 185 eta 165 metroko etxe orratz bikoitza, eta biak batzeko eraikin baxu bat. Hiriaren erdigunetik ekialdera dago eraikin multzo hori, eta Europako Banku Zentralaren egoitza berria izango da. 2014an da bukatzekoa.

## Ezaugarriak

Ia 12 hektareak osatzen duten orube batean dago; lehen, han zegoen Großmarkthalle, Frankfurteko fruitu eta barazkien handizkako merkatua. 2.500 langilek lan egiten dute bertan eta etxe-orratzaren instalazioak Mainerarte iristen dira. 217 metro eta 48 solairu ditu.

## Kronologia

* 1928: Großmarkthalle, Frankfurteko fruitu eta barazkien handizkako merkatua inauguratu zuten.
* 1942: eraikina Gestapok kudeatzen zuen.
* 2002: orube hartan egoitza egitearren, Europako Banku Zentralak nazioarteko arkitektura lehiaketara deitu zuen, eta 31 herrialdetako 300 arkitekto aurkeztu ziren.
* 2004: Coop Himmelb(l)au enpresak lehiaketa irabazi zuen.

## Erreferentziak

* ↑ (Ingelesez) «New ECB Premises», European Central Bank.

## Kanpo estekak

* Datuak: Q321040
* Multimedia: New European Central Bank Premises / Q321040
# Europako Batasuneko Ekonomia eta Finantzetako Ministroen Kontseilua

Europako Batasuneko Ekonomia eta Finantzetako Ministroen Kontseilua (ECOFIN) Europar Batasunaren erakunde bat da.
Organismo horretan daude Europar Batasuneko Kontseiluko 15 kideetako ekonomiako eta finantzetako ordezkari gorenak. Gehienetan, estatu bakoitzeko ekonomiako ministroa izan ohi da, baina ez da ezinbestekoa, eta izan daiteke Estatuko Idazkari bat. Haren egiteko nagusietako bat Europako Batasuneko estatu kideen politika ekonomikoa eta finantzarioa koordinatzea da.
Europako Batasuneko Kontseiluaren organismo horrek Europako Parlamentuarekin konpartitzen du aurrekontuetako boterea. Urtero erabakitzen da ECOFIN horrek koordinatu behar dituen politika ekonomikoen orientazio nagusien proiektu bat. Unean uneko presidentzia daukan herrialdeak presiditzen du, txandaka. Erabakiak gehiengoaren arauaz hartzen dira: kontrako xedapenik ez bada, aski da gehiengo soila, eta boto bana dute Kontseiluko kide guztiek.
Europar Batasuneko Kontseiluen bileren maiztasuna, ECOFINenak barne, aldakorra da, eta landu beharreko gaiaren urgentziaren arabera izaten da. Batzuk, hala nola ECOFIN, hilean behin biltzen dira; beste batzuk, berriz, hala nola Garraioetakoa edo Ingurumenekoa, urtean bizpalau aldiz biltzen dira.

## Erreferentziak

* ↑ CC-BY-SA http://www.argia.com/argia-astekaria/1943/zer-da-ecofin Argia, 2004-05-09

## Kanpo estekak

* Datuak: Q1753920
* Multimedia: Economic and Financial Affairs Council / Q1753920
# Europako Diru Sistema

Europako Diru Sistema (EDS) Europar Batasunean diru egonkortasuna eta finantza kooperazioa ezartzea helburua zuen sistema izan zen. EDS 1979ko martxoan hasi zen Bretton Woodseko akordioen gelditze eta 1970eko hamarkadako kanbio-tasen gorabeheren kontra egiteko. Helburu hirukoitza zuen:
* egonkortasun ekonomikoa lortzea.
* EBko ekonomien elkarren mendekotasunak gainditzea.
* Epe luzeran diru-integrazio prozesuan laguntzea.

## Historia

1978an eratu zen truke tasa sistema, 1979ko martxoaren 13an jarri zena indarrean. Sistemarekin batera ecu (European Currency Unit) kontu banako ofiziala sortu zen. Ecua-ren balioa Europako Diru Sistemako diru bakoitzetik halako kopuru jakin bat jarriz zehaztu zen; kopuru hori herri bakoitzaren BPGren eta Elkarteko merkataritzan zeukan pisuaren arabera finkatzen zen. Europako Diru Sistema truke tasa finkoko sistema gisa sortu zen; alegia, sistema horren bidez Europako Erkidegoko herrialdeen arteko diruen truke tasak finkoak lirateke. Sisteman, ordea, trukeentzako ±% 2,25eko aldaketa tarte estua ezarri zen. Hortaz, Europako Diru Sistemako herrietako banku zentralek gogor ahalegindu behar zuten beren dirua muga horren barruan egon zedin, eta elkartearen finantza baliabideak ere balia zitzaketen, ezinean bazebiltzan. Europako Diru Sistemak, gainera, aurreikusten zuen diruen truke tasak aldatzea ere (alegia, balio gutxitzeak eta balio gehitzeak), nazioarteko merkataritzak beste aukerarik uzten ez bazuen. Europar Batasunaren Ituna edo Maastrichteko Ituna onartu ostean, 1992-93 aldian, Europako diru truke eta finantza merkatuetako nahasketek oso egoera txarra sortu zuten Europako Diru Sisteman. Horrek Europako diru batzuen balio gutxitze handia ekarri zuen (pezetarena hiru aldiz), eta are libra esterlina eta lira Europako Diru Sistematik irtetea. Finantza “ekaitza” horiek zirela eta, Europako Diru Sistemaren aldaketa tartea ±% 2,25eko tarte estutik ±% 15eko tartera zabaldu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/2/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA. Eskola-liburuetako onomastikaren, gertaera historikoen eta artelanen izenak. .

## Kanpo estekak

* Datuak: Q385239
# Europako Atletismo Txapelketa

Europako Atletismo Txapelketa Europan egiten den atletismo lehiaketa nagusia da. Europako Atletismo Federazioak 1934tik aurrera antolatzen du, Commonwealth Jokoak antolatzen diren urte berean. Betidanik lehiaketak lau urtero egin badituzte ere, 2010tik aurrera, bi urtero egingo dituzte.

## Ikus, gainera

* Atletismo
* Munduko Atletismo Txapelketa
* Pista Estaliko Europako Atletismo Txapelketa

## Kanpo estekak

* Emaitzak
* Datuak: Q210707
* Multimedia: European Championships in Athletics / Q210707
# Eßweiler

Eßweiler Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 404 biztanle zituen 8,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563963
* Multimedia: Eßweiler / Q563963
# Ezusteko kasu

Ezusteko kasua betebeharrak ez betetzea justifikatzen duen arrazoia. Ustekabean eta ezjakinean gertatzen den gertaera da, aurreikusterik ez dagoena. Askotan ezinbesteko kasuekin nahasten dira. Bi kontzeptu horien arteko mugak lausoak badira ere, eta askotan legediak nahastu egiten baditu ere, doktrina juridikoak batzuetan zordun bat behartu daitekeela ustekabeko kasuagatik bete ez zuen betebehar bat betetzera adieraztean bat egiten du, baina ezin dela inoiz eskatu ezinbestez bete ez zen betebehar bat.

## Erreferentziak

* ↑ Euskalterm: [Hiztegi terminologikoa] [2007]

## Kanpo estekak

* Datuak: Q1092953
# Eßleben-Teutleben

Eßleben-Teutleben Alemaniako udalerria da. Turingia estatuan kokatuta dago, [[Sömmerda (barrutia)|Sömmerda]] barrutian. 2014an 311 biztanle zituen 7,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659275
* Multimedia: Eßleben-Teutleben / Q659275